Ir-Regolament tal-Kummissjoni (KE) Nru 2058/96
tat-28 ta' Ottubru 1996
li jiftaħ u jipprovdi għat-tmexxija ta' kwota ta' tariffa għal ross miksur (broken rice) ta' kodiċi NK 10064000 għal produzzjoni ta' tħejjijiet ta' l-ikel ta' kodiċi NM 190110
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat Regolament tal-Kunsill (KE) Nru 1095/96 tat-18 ta' Ġunju 1996 dwar l-implimentazzjoni tal-konċessjonijiet kif imniżżla fi Skeda CXL li tfasslet wara l-konklużjoni tan-negozjati tal-GATT XXIV.6 (1), u b'mod partikolari l-Artikolu 1 [1] tiegħu,
Billi fost il-konċessjonijiet mogħtija hemm kwota annwali ta' 1000 tunnellati metriċi bla dazju ta' ross miksur ta' kodiċi NM 10064000 għal produzzjoni ta' tħejjijiet ta' l-ikel ta' kodiċi NM 190110;
Billi biex ikun assigurat li l-kwota tkun immexxija sew, regoli speċifiċi dwar sottomissjoni ta' applikazzjonijiet u ħruġ ta' liċenzi huma meħtieġa; billi dawn ir-regoli jew iżidu ma’ jew jidderogaw mid-dispożizzjonijiet tar-Regolament tal-Kummissjoni (KEE) Nru 3719/88 [2], kif l-aħħar emendat bir-Regolament (KE) Nru 2137/95 [3];
Billi dispożizzjonijiet speċifiċi huma meħtieġa biex ikun assigurat li ross miksur impurtat ma jitbiegħedx mill-użu preskritt; billi eżenzjoni mid-dazju għandha għalhekk tkun taħt kondizzjoni ta' sottomissjoni ta' dikjarazzjoni mill-importatur rigward l-użu tar-ross u depożitu ta' sigurtà ugwali għad-dazju li mhux mitlub ħlas tiegħu; billi tmexxija sew tal-kwota teħtieġilha li jkun hemm żmien raġonevoli għal ipproċessar; billi l-kunsinna tal-prodotti teħtieġ kopja tal-kontroll T5 li trid issir fl-Istat Membru fejn tkun dieħla l-kunsinna għal ċirkolazzjoni ħielsa skond Regolament tal-Kummissjoni (KEE) Nru 2454/93 li telenka provvedimenti għall-implimentazzjoni ta' Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità [4], kif l-aħħar emendat bir- Regolament (KE) Nru 1676/96 [5], bħala l-mezz xieraq biex tingħata prova ta' ipproċessar; billi meta jsir ipproċessar fl-Istat Membru fejn tkun dieħla l-kunsinna għal ċirkolazzjoni libera, prova ta' ipproċessar tista’ tingħata permezz ta' dokument ekwivalenti nazzjonali;
Billi, għalkemm l-għan tas-sigurtà huwa li jkun assigurat pagament għal dejn ġdid li qed jidher fl-importazzjoni, għandu jkun hemm flessibilità fit-tħollija tas-sigurtà;
Billi għandu jingħad li Regolament tal-Kummissjoni (KE) Nru 1162/95 tat-23 ta' Mejju 1995 li jelenka regoli speċjali dettaljati għall-applikazzjoni tas-sistema ta' liċenzi ta' importazzjoni u esportazzjoni għal ċereali u ross [6], kif l-aħħar emendat bir-Regolament (KE) Nru 1527/96 [7], japplika għal prodotti impurtati skond dan ir-Regolament; Billi sigurtà ma’ liċenzi ta' importazzjoni ta' ECU 25 kull tunnellata metriċi għandha tkun biżżejjed għal tmexxija xierqa tal-kwota;
Billi s-sigurtà kontra l-importazzjoni tal-liċenzji ta' ECU 25 għol kull tunnellata għandha tkun biżżejjed għal-kwota;
Billi l-miżuri provduti f'dan ir-Regolament huma skond l-opinjoni tal-Kumitati tat-Tmexxija għal Ċereali,
ADDOTTAT DAN IR-REGOLAMENT:
Artikolu 1
Kwota ta' tariffa annwali ta' bla dazju ta'1000 tunnellati metriċi ta' ross miksur ta' kodiċi NM 100640 għal użu fil-produzzjoni ta' tħejjijiet ta' l-ikel ta' kodiċi NM 190110 bis-saħħa ta' dan qed tinfetaħ skond id-dispożizzjonijiet ta' dan ir-Regolament.
Artikolu 2
1. Applikazzjonijiet għal liċenzi ta' importazzjoni jkunu għall-kwantità ta' mill-inqas 5 tunnellati metriċi u mhux aktar minn 500 tunnellati metriċi ta' ross miksur.
2. Applikazzjonijiet għall-liċenzi enzi ta' importazzjoni jkunu akkumpanjati minn:
- prova li l-applikant huwa persuna naturali jew legali li tkun żvolġiet attività kummerċjali fis-settur tar-ross għal mill-inqas 12-il xahar u li tkun reġistrata fl-Istat Membru li fih tkun ġiet sottomessa l-applikazzjoni,
- dikjarazzjoni bil-miktub mill-applikant li tgħid li huwa ssottometta applikazzjoni waħda biss. Fejn applikant jissottometti aktar minn applikazzjoni waħda għal liċenza ta' importazzjoni, l-applikazzjonijiet kollha tiegħu ma jkunux aċċettati.
3. Kaxxa 7 ta' l-applikazzjoni għal importazzjoni u l-liċenza ta' importazzjoni turi l-pajjiż ta' l-oriġini u l-kelma "iva" tkun immarkata b'salib.
4. Applikazzjonijiet għal liċenza u liċenzi enzi għandu jkun fihom:
(a) f'kaxxa 20, waħda mill-affarijiet imdaħħla li ġejjin:
- Partidos de arroz, del código NC 10064000, destinados a la producción de preparaciones alimenticias del código NC 190110
- Brudris, henhørende under KN-kode 10064000, bestemt til fremstilling af tilberedte næringsmidler, henhørende under KN-kode 190110
- Bruchreis des KN-Codes 10064000, bestimmt zur Herstellung von Lebensmittelzubereitungen des KN-Codes 190110
- Θραύσματα ρυζιού υπαγόμενα στον κωδικό ΣΟ 10064000, που προορίζονται για την παραγωγή παρασκευασμάτων διατροφής του κωδικού ΣΟ 190110
- Broken rice of CN code 10064000 for production of food preparations of CN code 190110
- Brisures de riz, relevant du code NC 10064000, destinées à la production de préparations alimentaires du code NC 190110
- Rotture di riso, di cui al codice NC 10064000, destinate alla produzione di preparazioni alimentari del codice NC 190110
- Breukrijst van GN-code 10064000, voor de produktie van voor voeding bestemde bereidingen van GN-code 190110
- Trincas de arroz do código NC 10064000, destinadas á produção de preparações alimentares do código NC 190110
- CN-koodiin 10064000 kuuluvat rikkoutuneet riisinjyvät CN-koodiin 190110 kuuluvien elintarvikevalmisteiden valmistamiseksi
- Brutet ris som omfattas av KN-nummer 10064000, avsett för produktion av livsmedelsberedningar som omfattas av KN-nummer 190110;
(b) fil-kaxxa 24, waħda mill-affarijiet imdaħħla li ġejjin:
- Exención del derecho de aduana [Reglamento (CE) no 2058/96]
- Toldfri (Forordning (EF) nr. 2058/96)
- Zollfrei (Verordnung (EG) Nr. 2058/96)
- Απαλλαγή δασμού [κανονισμός (EK) αριθ 2058/96]
- Free of customs duty (Regulation (EC) No 2058/96)
- Exemption du droit de douane [Règlement (CE) no 2058/96]
- Esenzione dal dazio doganale [Regolamento (CE) n. 2058/96]
- Vrijgesteld van douanerecht (Verordening (EG) nr. 2058/96)
- Isenção de direito aduaneiro [Regulamento (CE) n.o 2058/96]
- Tullivapaa (asetuksen (EY) N:o 2058/96)
- Tulifri (Förordning (EG) nr 2058/96).
5. Minkejja l-Artikolu 10 ta' Regolament (KE) Nru 1162/95, is-sigurtà għal liċenzi enzi ta' importazzjoni msemmija f'dan ir-Regolament tkun ta' ECU 25 kull tunnellata metrika.
Artikolu 3
1. Fil-jum li fih isiru applikazzjonijiet għall-liċenzi, l-Istati Membri jinformaw lid-dipartimenti tal-Kummissjoni b'telex jew fax dwar il-kwantitajiet skond il-pajjiż ta' oriġini li għalihom saret applikazzjoni għal liċenzi għal importazzjoni u l-ismijiet u l-indirizzi ta' l-applikanti.
2. Liċenzi għall-importazzjoni jinħarġu fil-11-il jum tax-xogħol wara dak li fih l-applikazzjoni tkun saret sakemm il-kwantità speċifikata fl-Artikolu 1 ma tkunx intlaħqet.
3. Fil-jum li fih il-kwantitajiet li għalihom saret applikazzjoni jaqbżu dawk speċifikati fl-Artikolu 1, il-Kummissjoni tiffissa tnaqqis ta' perċentwali wieħed fil-kwantitajiet mitluba u tinnotifika lill-Istati Membri fi żmien għaxart (10) ijiem tax-xogħol fuq liema applikazzjonijiet dan tkun għamlitu.
4. Jekk it-tnaqqis imsemmi fil-paragrafu 3 jirriżulta fi kwantità waħda jew aktar ta' inqas minn 20 tunnellati metriċi kull applikazzjoni, allokazzjoni ta' dawn il-kwantitajiet kollha fost l-importaturi ssir mill-Istat Membru billi jsiru lotteriji għall-lottijiet ta' 20 tunnellati metriċi u, jekk applikabbli, lott li jkollu l-kwantità li jkun fadal.
5. Jekk il-kwantità li għaliha tkun inħarġet liċenza għal importazzjoni tkun inqas mill-kwantità li għaliha tkun saret applikazzjoni, l-ammont tas-sigurtà msemmi fl-Artikolu 2(5) jitnaqqas proporzjonalment.
6. Minkejja l-Artikolu 9 ta' Regolament (KEE) Nru 3719/88, id-drittijiet li joħorġu mil-liċenzi ta' importazzjoni ma jkunux trasferibbli.
Artikolu 4
L-Istati Membri jinnotifikaw lill-Kummissjoni b'telex jew fax
(a) fi żmien jumejn tax-xogħol wara l-ħruġ, il-kwantitajiet li għalihom ikunu nħarġu liċenzi, billi jispeċifikaw data, pajjiż ta' l-orġini u isem u l-indirizz ta' min ikollu l-liċenza,
(b) jekk liċenza tiġi mneħħija, fi żmien jumejn tax-xogħol wara t-tneħħija, il-kwantitajiet li għalihom ikunu mneħħija liċenzi u l-ismijiet u l-indirizzi ta' min ikollu liċenzi mneħħija;
(ċ) fl-aħħar jum tax-xogħol tax-xahar ta' wara, il-kwantitajiet skond il-pajjiż ta' oriġini li jkunu ddaħħlu għal ċirkolazzjoni ħielsa matul kull xahar.
L-informazzjoni ta' hawn fuq trid tkun notifikata bl-istess mod imma separatament minn informazzjoni fuq applikazzjonijiet oħra għal liċenza ta' importazzjoni fis-settur tar-ross.
Artikolu 5
1. Eżenzjoni minn dazju tad-dwana jkun soġġett għal:
(a) sottomissjoni mad-dħul għal ċirkolazzjoni ħielsa ta' dikjarazzjoni bil-miktub mill-importatur li l-prodotti kollha mdaħħla jkunu proċessati kif indikat fl-kaxxa 20 tal-liċenza fi żmien sitt xhur tad-data min meta kien aċċettat id-dħul għal ċirkolazzjoni ħielsa;
(b) depożitu mill-importatur, mad-dħul għal ċirkolazzjoni ħielsa, ta' sigurtà għal ammont ugwali għad-dazju tad-dwana għal ross miksur kif iffissat fin-nomenklatura magħquda.
2. Mad-dħul fiċ- ċirkolazzjoni ħielsa, l-importatur irid juri bħala l-lok għall-ipproċessar jew l-isem ta' kumpannija ta' l-ipproċessar u Stat Membru jew mhux aktar minn ħames impjanti differenti ta' ipproċessar. Kunsinna tar-ross tkun teħtieġ kopja ta' kontroll T5 li ssir fl-Istat Membru minn fejn tkun telqet li, skond Regolament (KEE) Nru 2454/93, tkun ukoll tikkostitwixxi prova ta' ipproċessar.
Iżda, fejn isir ipproċessar fl-Istat Membru li fih isir id-dħul għal ċirkolazzjoni ħielsa, prova ta' ipproċessar tista’ tkun dokument nazzjonali ekwivalenti.
3. Il-kopja ta' kontroll T5 irid jkun fiha:
(a) fl-kaxxa 104, waħda mill-affarijiet imdaħħla li ġejjin:
- Destinadas a la producción de preparaciones alimenticias del código NC 190110
- Bestemt til fremstilling af tilberedte næringsmiler, henhørende under KN-kode 190110
- Bestimmt zur Herstellung von Lebensmittelzube reitungen des KN-Codes 190110
- Προρίζονται για την παραγωγή παρασκευασμάτων διατροφής του κωδικού ΣΟ 190110
- For production of food preparations of CN code 190110
- Destinées à la production de préparations alimentaires du code NC 190110
- Destinate alla produzione di preparazioni alimentari del codice NC 190110
- Bestemd voor de produktie van voor voeding bestemde bereidingen van GN-code 190110
- Destinadas á produção de preparações alimentares do código NC 190110
- Tarkoitettu CN-koodiin 190110 kuuluvien elintarvikevalmisteiden valmistukseen
- Avsett för produktion av livsmedelsberedningar som omfattas av KN-nummer 190110;
(b) fl-kaxxa 107, waħda mill-affarijiet imdaħħla li ġejjin:
- Reglamento (CE) no 2058/96 - artículo 4
- Forordning (EF) nr. 2058/96 - artikel 4
- Verordnung (EG) Nr. 2058/96 - Artikel 4
- Κανονισμός (EK) αριθ 2058/96 - άρθρο 4
- Article 4 of Regulation (EC) No 2058/96
- Règlement (CE) no 2058/96 - article 4
- Regolamento (CE) n. 2058/96 - articolo 4
- Verordening (EG) nr. 2058/96, artikel 4
- Regulamento (CE) n.o 2058/96 - artigo 4.o
- Asetuksen (EY) N:o 2058/96 - 4 artikla
- Förordning (EG) nr 2058/96 - artikel 4.
4. Ħlief f'każijiet ta' force majeure s-sigurtà msemmija fil-paragrafu 1 (b) tkun mħollija meta l-importatur jagħti prova lill-awtorità kompetenti ta' l-Istat Membru li fih isir id-dħul għal ċirkolazzjoni ħielsa li r-ross kollu li ddaħħal kien proċessat għall-prodott muri fil-liċenza ta' l-importazzjoni. L-ipproċessar jitqies li jkun sar meta l-prodott ikun manifatturat jew f'fabbrika waħda jew aktar tal-kumpannija msemmija fl-Artikolu 5(2) li tkun fl-Istat Membru hemmhekk msemmi, jew fil-fabbrika jew waħda mill-fabbriki msemmija fl-istess provvediment, fil-limitu ta' żmien indikat fl-fil-paragrafu 1 (a).
Fejn ross imdaħħal għal ċirkolazzjoni ħielsa ma jkunx ġie pproċessat fiż-żmien speċifikat, is-sigurtà mħollija titnaqqas bi 2 % għal kull jum li bih ikun inqabeż il-limitu taż-żmien.
5. Prova ta' l-ipproċessar tingħata lill-awtorità kompetenti fi żmien sitt xhur wara l-limitu ta' żmien għall-ipproċessar.
Jekk ma tingħatax prova fil-limitu ta' żmien imniżżel f'dan il-paragrafu, is-sigurtà msemmija fil-paragrafu 1 (b), fejn applikabbli mingħajr il-perċentwali msemmija fit-tieni subparagrafu tal-paragrafu 4, titnaqqas bi 2 % għal kull jum li bih jinqabeż il-limitu taż-żmien.
L-ammont tas-sigurtà li ma jkunx imħolli ikun konfiskat bħala dazji tad-dwana.
Artikolu 6
1. Minkejja l-Artikolu 8(4) tar-Regolament (KEE) Nru 37 19/88, il-kwantità mdaħħla għal ċirkolazzjoni ħielsa ma tistax taqbeż dik imdaħħla fil-kaxxi 17 u 18 tal-liċenza ta' importazzjoni. Iċ-ċifra "0" tiddaħħal mela fil-kaxxa 19 tal-liċenza.
2. L-Artikolu 33(5) tar-Regolament (KEE) Nru 3719/88 ikun japplika.
Artikolu 7
Dan ir-Regolament jidħol fis-seħħ fis-seba' jum wara l-pubblikazzjoni tiegħu fil-Gazzetta Uffiċjali tal-Komunitajiet Ewropej.
Dan ir-Regolament ikun jorbot fl-intier tiegħu u japplika direttament fl-Istati Membri kollha.
Magħmul fi Brussel,
fit-28 ta' Ottubru 1996.
Franz Fischler
Membru tal-Kummissjoni
[1] ĠU L 146, ta' l-20.6.1996, p. 1.
[2] ĠU L 331, tat-2.12.1988, p. 1.
[3] ĠU L 214, tat-8.9.1995, p. 21.
[4] ĠU L 253, tal-11.10.1993, p. 1.
[5] ĠU L 218, tat-28.8.1996, p. 1.
[6] ĠU L 117, ta' l-24.5.1995, p. 2.
[7] ĠU L 190, tal-31.7.1996, p. 23.
--------------------------------------------------